
56 DR 30.6.2009 

 
 

It making one round balik. Jadi saya pohonlah penjelasan berkenaan apa yang 
dimaksudkan dengan remeh, apa yang dikatakan menyusahkan..., menyusahkan siapa?  
Apa yang dikata aduan kecil? Apa yang dimaksudkan terlalu lama? Jadi saya risau jangan 
ada kesempatan diambil untuk mengelakkan atau memalukan mana-mana pihak aduan 
tersebut dengan sewenang-wenangnya menggunakan seksyen ini untuk ditolak 
penyiasatannya. Jadi saya pohon penjelasan.   

Tuan Pengerusi [Datuk Ronald Kiandee]: Ya, sila Yang Berhormat Menteri. 

3.05 ptg. 

Menteri di Jabatan Perdana Menteri [Dato’ Seri Mohamed Nazri bin Abdul 
Aziz]: Kalau kita sebagai seorang peguam, Yang Berhormat Batu Gajah pun peguam, 
dalam penghujahan di mahkamah, jawapan kita, satu daripada perkara yang boleh diambil 
kira bagi seorang hakim mengetepikan satu-satu tuntunan ialah dengan mengatakan iaitu 
bahawa tuntutan itu adalah frivolous, factitious dan mala fide.  Ini satu alasan yang diterima 
oleh mahkamah.  

Jadi soalannya, apakah yang dianggap sebagai frivolous, factitious, mala fide iaitu 
tanpa niat suci dan benda yang remeh. Itu kita serahlah kepada pegawai-pegawai 
Jawatankuasa Aduan untuk menentukan dan mereka tahu memang ada sesetengah 
perkara itu yang dibuat aduannya memang sengaja diada-adakan. Dia boleh tahu, dia 
seorang manusia, dia akan tahu sama ada benda itu factitious kah, frivolous kah. Jadi ini 
kita kena serah. Kita bukan ada satu mesin. Apabila aduan datang, kita masuk dalam mesin 
itu dan mesin itu akan menentukan kerana rumit, kerana perkara kecil, tidak payah. Tidak 
ada. Kita terpaksa bergantung kepada manusia juga.   

Jadi sebab itu dalam soal ini saya percaya seorang yang mempunyai pemikiran 
yang normal, dia akan tahu sama ada aduan itu dibuat secara dianggap sebagai perkara  
remeh ataupun tidak. Sebagai contoh, kalau kita hendak buat satu aduan, bagi sayalah, 
kalau surat itu tidak ditandatangani, sudah jelas menunjukkan ini merupakan satu perkara 
yang tidak boleh ambil berat sebab bagaimana kita hendak mengesahkan tentang perkara 
itu berlaku kalau kita tidak dapat mengetahui siapakah yang membuat aduan, di mana 
alamat dia. Jadi ini kita akan tahu. 

Kita kena yakin dan percaya iaitu bahawa pegawai-pegawai yang dilantik in 
janganlah daripada mula lagi kita sudah menganggap mereka tidak berkemampuan untuk 
hendak membuat satu keputusan sama ada perkara itu remeh ataupun tanpa niat suci 
ataupun tidak. Jadi itu penjelasan yang boleh saya berikan.   

Fasal-fasal 23 hingga 25 diperintahkan jadi sebahagian daripada rang undang-
undang.   

 

Fasal 26 - 

Tuan Pengerusi [Datuk Ronald Kiandee]:  Sila, Yang Berhormat. 

3.08 ptg. 

Dr. M. Jeyakumar Devaraj [Sungai Siput]: Terima kasih Tuan Pengerusi. Saya 
bawa perkara ini kerana Jawatankuasa Aduan ini, ia macam jadi gatekeeper untuk 
suruhanjaya ini dan bila aduan diterima, ia ditimbangkan oleh Jawatankuasa Aduan dan 
selepas habis pertimbangan itu, Jawatankuasa Aduan akan beri laporan kepada 
suruhanjaya, tetapi dalam akta yang sedia ada ini tidak ada langsung jangka masa untuk 
buat perkara ini.  

Manakala dalam seksyen 27(3) di mana aduan yang disifatkan sebagai satu 
kesalahan tatatertib dan dirujuk kepada agensi tertentu itu, mereka ini dikehendaki selepas 
buat siasatan mereka ini, untuk beri jawapan dalam masa 30 hari. Ada tempoh masa untuk 
aduan yang dirujuk kepada pihak lain atau dalam seksyen 27(7), bila aduan itu dihantar 
kepada pasukan petugas dalam suruhanjaya yang sama, ia kena menyiasat dan beri 
laporan balik kepada suruhanjaya dalam tempoh masa 14 hari.  



It making one round balik. Jadi saya pohonlah penjelasan berkenaan apa yang dimaksudkan dengan remeh, apa yang dikatakan menyusahkan..., menyusahkan siapa? Apa yang dikata aduan kecil? Apa yang dimaksudkan terlalu lama? Jadi saya risau jangan ada kesempatan diambil untuk mengelakkan atau memalukan mana-mana pihak aduan tersebut dengan sewenang-wenangnya menggunakan seksyen ini untuk ditolak penyiasatannya. Jadi saya pohon penjelasan. Tuan Pengerusi [Datuk Ronald Kiandee]: Ya, sila Yang Berhormat Menteri. 3.05 ptg. Menteri di Jabatan Perdana Menteri [Dato' Seri Mohamed Nazri bin Abdul Aziz]: Kalau kita sebagai seorang peguam, Yang Berhormat Batu Gajah pun peguam, dalam penghujahan di mahkamah, jawapan kita, satu daripada perkara yang boleh diambil kira bagi seorang hakim mengetepikan satu-satu tuntunan ialah dengan mengatakan iaitu bahawa tuntutan itu adalah frivolous, factitious dan mala fide. Ini satu alasan yang diterima oleh mahkamah. Jadi soalannya, apakah yang dianggap sebagai frivolous, factitious, mala fide iaitu tanpa niat suci dan benda yang remeh. Itu kita serahlah kepada pegawai-pegawai Jawatankuasa Aduan untuk menentukan dan mereka tahu memang ada sesetengah perkara itu yang dibuat aduannya memang sengaja diada-adakan. Dia boleh tahu, dia seorang manusia, dia akan tahu sama ada benda itu factitious kah, frivolous kah. Jadi ini kita kena serah. Kita bukan ada satu mesin. Apabila aduan datang, kita masuk dalam mesin itu dan mesin itu akan menentukan kerana rumit, kerana perkara kecil, tidak payah. Tidak ada. Kita terpaksa bergantung kepada manusia juga. Jadi sebab itu dalam soal ini saya percaya seorang yang mempunyai pemikiran yang normal, dia akan tahu sama ada aduan itu dibuat secara dianggap sebagai perkara remeh ataupun tidak. Sebagai contoh, kalau kita hendak buat satu aduan, bagi sayalah, kalau surat itu tidak ditandatangani, sudah jelas menunjukkan ini merupakan satu perkara yang tidak boleh ambil berat sebab bagaimana kita hendak mengesahkan tentang perkara itu berlaku kalau kita tidak dapat mengetahui siapakah yang membuat aduan, di mana alamat dia. Jadi ini kita akan tahu. Kita kena yakin dan percaya iaitu bahawa pegawai-pegawai yang dilantik in janganlah daripada mula lagi kita sudah menganggap mereka tidak berkemampuan untuk hendak membuat satu keputusan sama ada perkara itu remeh ataupun tanpa niat suci ataupun tidak. Jadi itu penjelasan yang boleh saya berikan. Fasal-fasal 23 hingga 25 diperintahkan jadi sebahagian daripada rang undang- undang. Fasal 26- Tuan Pengerusi [Datuk Ronald Kiandee]: Sila, Yang Berhormat. 3.08 ptg. Dr. M. Jeyakumar Devaraj [Sungai Siput]: Terima kasih Tuan Pengerusi. Saya bawa perkara ini kerana Jawatankuasa Aduan ini, ia macam jadi gatekeeper untuk suruhanjaya ini dan bila aduan diterima, ia ditimbangkan oleh Jawatankuasa Aduan dan selepas habis pertimbangan itu, Jawatankuasa Aduan akan beri laporan kepada suruhanjaya, tetapi dalam akta yang sedia ada ini tidak ada langsung jangka masa untuk buat perkara ini. Manakala dalam seksyen 27(3) di mana aduan yang disifatkan sebagai satu kesalahan tatatertib dan dirujuk kepada agensi tertentu itu, mereka ini dikehendaki selepas buat siasatan mereka ini, untuk beri jawapan dalam masa 30 hari. Ada tempoh masa untuk aduan yang dirujuk kepada pihak lain atau dalam seksyen 27(7), bila aduan itu dihantar kepada pasukan petugas dalam suruhanjaya yang sama, ia kena menyiasat dan beri laporan balik kepada suruhanjaya dalam tempoh masa 14 hari.